གསུམ་པ། སྨན་སྦྱོར་ཟབ་མོ་འགའ་ཞིག་བཀོད་པ། 31
རེག་དུག་བསེ་མོག་གི་སྨན། ར་ས་ག་བུར་༠༡༠། ནི་ལ་ཐོ་ཋ། ལ་ལ་ཕུད་ཐམས་ཅད་ཞོ་རེར་
མཉམ་ལི་ཤི་ཨ་རུ། ཕོ་རིལ་རྣམས། དགུན་བུ་རམ་དབྱར་སྦྲང་སྦྱར་བཏང༌། སྟོད་ཇ་སྤོས་
དཀར་ནི་ལ་ཐོ་ཋ་རྣམས་འབྲི་མར་ཆུ་ཆོད་པས་བྱུག ཡང་སྙིང་ཞོ༡༢༠གོ་ཡུ་༡༣༠གཉིས་སོལ་
མེས་བསྲེགས་ཞིབ་ཙམ་བརྡར། དེ་ལ་ནི་ལ་ཐོ་ཋ་མཐེབ་ཚིགས་ཙམ། སུག་སྨེའི་ནང་གི་ཙེའུ།
ཀ་ཀོ་ལ་གསུམ་གྱི་ནང་རྩི། ལྕོག་(ཅོག་)ལ་མ་ཐུན་གཅིག ཛཱ་ཏི་གཅིག་གི་བཞི་ཆ་གཅིག་པི་
ལིང་རྡོག་བདུན། ག་བུར་སྲན་ཙམ་གཅིག ཏིལ་དཀར་ནག་གཉིས་སོ་སོ་ནས་ཐུན་འབྲིང་ཚད།
ཀཎྚ་ཀ་རི་སོར་ལྔའི་ཚད་རྣམས་ཁ་ཚར་བྱ། སྨན་ཤོག་བུར་བཏུམས་ནས་བཏང་སོགས་བཤད།།
ཞི་བྱེད་འབམ་ཐང་ནི། ཨ་བར་སྐྱུར་གསུམ་རུས་པ་ཕྱུང༌། བ་ཤ་ཀ སླེ་ཏྲེས། སེང་ལྡེང་།
ཏིག་ཏ། ཙན་དན་དཀར་པོ། སེ་འབྲུ། སྤོས་དཀར། གུར་གུམ་དབང་ལག་རྣམས་ཞོ་རེ། གླ་རྩི་
ནས་ཙམ་སྦྱར་བ་ཞིབ་བཏགས། ཐུམ་བུ་གསེར་སྲང་དོའི་བུང་(བོངས་)ཙམ་སྣུམ་མེད་རྫ་
ནང་དུ་ཆུ་བྲེ་ཕྱེད་གསུམ་དང་སྦྱར་ལ་བསྐོལ་གྲང་ཐང་གིས་འབམ་ནག་པོ། མ་དྭང་(དྭངས)
བར་དུ་གུང་གཉིས་བསྟེན། ཞེས་དཔེ་ཞིག་ན་འདུག ཁུངས་སུའི་ཡིན་མ་གསལ། ཁྱུང་སྔོན་སྟག་
ཤམ། ཤ་དུག་སྨན། དྲེག་སྨན། གྲུབ་བུའི་སྨན། དུག་རུས་ཞེན། སྦྱར་དུག མགོ་རྨ་སྐོར། གཟེར་སྐྲངས་ཞི་བ། གག་གཅོད།
གཉན་གཟེར། རྩ་དཀར་སྨན། མིད་པ་ཚ་འགག ཐུར་སེལ་བདེ་རྒྱུ། ཡ་མའི་སྨན་བཅས་སོ།།
ཁྱུང་སྔོན་སྟག་ཤམ་སྦྱོར་བ་ནི། གཏུམ་པོ་ཨ་རུ་མ་ནུ་གུ་གུལ་དང་། །སྤང་རྩི་ག་དུར་ཧོང་
ལེན་སྲོ་ལོ་དཀར། །སྟག་ཤམ་གྱོན་པའི་བྱ་ཁྱུང་སྔོན་པོ་འདིས། །རིམས་འཁྲུགས་གཉན་ཚད་
སྤྱི་དང་ཁྱད་པར་དུ། །གློ་ཆམ་གྲེ་བར་བབ་པའི་བདུད་རྩི་ཡིན། །ཞེས་སོ།།
ཤ་དུག་སྨན་ནི། བྲག་སྐྱ་རྒྱ་ཚྭ་ཨ་རུ་རས། །སྦྱོར་ངན་བཙན་དུག་གི་ཐང་ལ་མགྱོགས་དར་
ལེན། །དེ་སྟེང་བོང་ང་དཀར་དམར་གཉིས། །ཁྱུང་སྡེར་རེ་རལ་འོམ་བུ་དང༌། །གངྒཱ་ཆུང་དང་
སྤང་རྒྱན་དཀར། །བསྣན་པས་ཤ་དུག་གྲེ་འགག་འཇོམས།།

32 གསོ་རིག་ཟིན་ཏིག་དང་གཅེས་བཏུས་ཕྱོགས་སྒྲིག
ཀ གཅེས་བཏུས་ཕན་བདེའི་བང་མཛོད།
དྲེག་སྨན་ནི། སླེ་ཏྲེས་སེང་ལྡེང་ཀྱི་ལྕེ་ཧོང་ལེན་བ་ཤ་ཀ །སྐྱེར་ཤུན་ཞད་ཙམ་གུ་གུལ་བྲག་
ཞུན་འབྲས་བུ་གསུམ། །ཐང་གིས་དྲེག་ནད་མ་ལུས་ཞི་བར་བྱེད།།
གྲུམ་བུའི་སྨན་ནི། འབྲས་གསུམ་སླེ་ཏྲེས་ཏིག་ཏ་སེང་ལྡེང་དང༌། །གུ་གུལ་གདུས་གྲང་
བོང་ཁྲག་ཕྱེ་མས་དབུལ། །ཆུ་སེར་གྲུམ་བུ་ཞི་བྱེད་བདུད་རྩི་ཡིན།།
དུག་རུས་ཞེན་སྨན་ནི། གསེར་མདོག་ཀོ་ཋ་ལི་ཤི་ཤ་ཆེན་དང༌། །རུ་རྟ་གི་ཝཾ་ཅུ་གང་གུར་
གུམ་དང༌། །སེ་བ་སྐྱེར་པ་འོམ་བུ་བཅུ་གཅིག་འདིས། །བདུད་རྩི་རུས་ཁུས་འཕུལ་ཏེ་བཏང་
བ་ཡིས། །དུག་ནད་རུས་ཞེན་གཏིང་འདོན་ཆིག་བརྒྱུད་ཟབ།།
སྦྱར་དུག་ནད་དེ་ངོས་ཟིན་ནས། །དང་པོར་ཀོ་ཋ་གསེར་མདོག་དང༌། །ཐར་ནུ་བདུད་
རྩི་ཞུན་སྦྱར་སྦྱོང་། །དེ་ནས་ཞག་ལྔར་ངལ་གསོས་ལ། །གསེར་མདོག་ཤ་ཆེན་ཐར་ནུ་
གསུམ། །གཙང་ཆེན་ཆུ་ཡིས་ཕུལ་ལ་སྦྱོང༌། །དེ་རྗེས་ཞག་གསུམ་བསྲུང་ནས་སུ། །དན་རོག་
པི་ལིང་ཕོ་རིས་གསུམ། །མྱོས་བྱེད་ཁུ་བས་དབུལ་ལ་སྦྱོང་། །དེ་ཡིས་དུག་ཆེན་ཐམས་ཅད་
འཇོམས། །དྷརྨའི་ལུགས་སོ།།
མགོ་རྨའི་སྨན་གྱི་སྐོར་ནི། མགོ་རྨ་ལ་སོགས་རྨ་གང་ཡང༌། །མེ་ཏོག་གཡུ་ཏི་ཞེས་
བྱ་བ། བྱེ་རིང་དུ་འཁྲུངས་དཔེ་ཡོད། །ཤ་ལ་ཡུ་རིང་གཅིག་པུ་ནི། །ཐུན་བཟང་རེ་ཙམ་རུས་ཁུས་
འཕུལ། །གོས་དྲོ་རྔུལ་དབྱུང་བྱ་བས་ཆོག །གློ་བའི་ནད་ལའང་བདུད་རྩི་འདྲ། །གངས་ཆུས་
ཕུལ་བཏང་ཁྱི་དུག་སེལ། །ཆམ་པ་གསར་རྙིང་ཐུན་རེས་སོས། །འདི་ནི་ཁྲག་བཤིག་གསང་
སྨན་ནོ། །སྟག་ཤ་ཕོ་རོག་ནོར་བུ་དང༌། །ཏི་གུ་ལམ་སྐྱེས་གུར་གུམ་སྦྱར། །རྨ་ཚབས་ཆེ་ཞིང་
ཁྲག་རྒྱས་ལ། །རྨ་ཁོང་གཉིས་ཀར་ག་བུར་བཏང༌། །ཟུག་བསྟུན་གཏར་དགོས་མི་དགོས་
དཔྱད། །ཤ་རུས་གཉིས་ཀ་གང་བསྣད་པའི། །ཤ་རོ་དྲལ་ལ་གོང་སྨན་བཀང༌། །ཞ་ཉེའི་ཐེམ་
ཚང་གཞུག་པར་བྱ། །དེ་ཡིས་ཆུ་སེར་ཕྱི་ལ་འདྲེན། །གཞན་ཡང་རྨ་ཆས་སྤྱི་ལྟར་བྱ། །དེ་

གསུམ་པ། སྨན་སྦྱོར་ཟབ་མོ་འགའ་ཞིག་བཀོད་པ། 33
ཡིས་འཐེམ་བསྲོང་(སྲོང་)གས་པ་སྦྱོར། །ཆུ་སེར་འདྲེན་ཞིང་ཤ་རོ་འཇུ། །ལྷ་རྩེའི་ཁ་འཛིན་
ཚ་གྲང་ཞི། །ཤའུ་རྨེན་བརྟས་མྱུར་གསོ་ནུས། །སྦལ་རྒྱབ་མགོ་ཆག་སྨན་ལ་བཟང། །བཅད་
ན་འོ་མ་ཅན་གྱི་རིགས། །སྨན་རྣམས་རྨ་ལ་བཟང་ཞེས་གསུངས། །ཡུག་ཤིང་ཁཎྜ་ལུག་རིལ་
ཙམ། །རུས་པ་ཆག་ན་སྤྱི་བཞུར་དང༌། །ནང་རྩ་ཆད་པར་ཁ་གུར་དང་། །འབྲི་རྟ་(ཏ་)ས་
འཛིན་དག་དང་སྦྱར། །ཁྲག་ཤོར་མཁྲིས་པ་སྣ་ཚོགས་དང༌། །རྐང་འཛག་ཤེལ་ཏ་གདུས་པའི་
ཆུ། །ཀུན་ལ་གླ་རྩི་བཏབ་སྟེ་འཐུང༌། །ཕྱི་ནས་བྱུགས་ན་ཁཎྜའི་སྟེང༌། །མགོ་ཆག་ཐར་ལོ་
དོམ་གྱི་མཁྲིས། །ཤའུ་གསོ་བར་གུར་གུམ་དང༌། །འབྲས་རུས་གཉན་ལ་རྒྱ་ཚྭ་དང༌། །དོམ་
མཁྲིས་སྦྱར་བ་བྱུག་པ་བྱ། །ཁ་མཆུའི་ནད་ལ་ཁཎྜ་རྐྱང༌། །བྱུགས་པས་ཆོག་སྟེ་སྨན་འདི་
ནི། །གསེར་སྲང་སྟོང་ལས་དགའ་ཞེས་གསུངས། །དྷརྨས་མཆེད་པོ་གཉིས་ལ་གནང༌། །རྨ་
ཚད་རྨ་ལྷོག་བྱུང་དོགས་ལ། །རྒོད་སྤོས་ཧོང་ལེན་ཁྱུང་སྡེར་སེར། །ས་ཐང་སྨྱུག་ལོ་ལུག་རུ་
དམར། །འདི་དྲུག་རྨ་ཚད་རྨ་ལྷོག་དང༌། །སྐྲངས་པ་འཇོམས་པའི་གཉེན་པོ་ཡིན། །སྤྱིར་ཡང་
རྒོད་སྤོས་ལུག་རུ་བཟང༌། །ཅུ་གང་གུར་གུམ་དོམ་མཁྲིས་དང༌། །སྟག་ཤ་ག་བུར་ཡུག་ཤིང་
སོགས། །སྦྱར་བས་རྨ་ཡི་ཚད་པ་འཇོམས། །དོམ་མཁྲིས་ཤིང་ཚ་མདུང་རྩེ་དཀར། །སྟག་ཤ་
རྣམ་པར་ཡིབ་ཤིང་དང༌། །ས་འཛིན་བདུན་གྱིས་རྩར་བྱེར་འཇོམས། །ཚབས་ཆེ་སྨྱུག་ལོ་ཧོང་
ལེན་བསྣན། །ཟུར་མཁར་ཆོས་རྗེའི་མན་ངག་གོ།།
གཟེར་སྐྲངས་ཞི་བའི་སྨན་མཆོག་ནི། གཉན་སོགས་གཟེར་རིགས་འཇོམས་པའི་
སྨན། །གླ་རྩི་ཤིང་ཀུན་མུ་ཟི་སེར་ནག་དང༌། །ཤུ་དག་ལྡོང་རོས་གུ་གུལ་དཀར་ནག་
དང༌། །དངུལ་ཆུ་བཞིའམ་སྟར་བུ་ཞོ་ཕྱེད་ཀྱིས། །བཤིག་པ་དང་བཅས་རིལ་བུར་བྱས་ལ་
བཏང་། །གོས་ཀྱིས་བྱིབས་ལ་རྔུལ་དབྱུང་དག་ཀྱང་བྱ། །ལྷོག་པའི་སྐྲངས་དང་ཟུག་གཟེར་
གཉིས་ཀ་འཇོམས།།

34 གསོ་རིག་ཟིན་ཏིག་དང་གཅེས་བཏུས་ཕྱོགས་སྒྲིག
ཀ གཅེས་བཏུས་ཕན་བདེའི་བང་མཛོད།
གག་བཅོད་ཀྱི་སྨན། རྒྱ་ཚྭ་ཐར་ནུ་ཁྲོན་བུ་ཡིས། །གག་པ་གཅོད་ཅིང་སྦྱོང་བར་
བྱེད། །དྭ་བའི་འབྲས་བུ་ཨ་རུ་ར། །སེར་མཚུར་ཕྱེ་མས་གག་པ་གཅོད། །ག་བུར་གླ་རྩི་ལི་ཤི་
ཡིས། །གག་པའི་ཚད་པ་མ་ལུས་སེལ། །རྒྱ་ཚྭ་ལི་ཤི་སྔོ་ཚ་བ། །གསུམ་བཅས་གག་གསོད་
སྨན་གྱི་མཆོག །འཛིན་པ་ཕོ་ཚོས་བཙོད་དང་ནི། །ཚྭ་ནི་ཕྱེ་བཏབ་གག་པ་གཅོད། །གཉན་གྱི་
གཟེར་ལ་དང་པོར་ནི། །རྒྱ་སྐྱེགས་སྐྱུ་རུ་ཧོང་ལེན་གྱི། །ཐང་ལ་གླ་རྩི་བཏབ་སྟེ་བཏང༌། །བར་
དུ་གླ་རྩི་ཤིང་ཀུན་དང༌། །ཤུ་དག་ནག་པོ་གུར་གུམ་དང༌། །ཅུ་གང་ཆོས་སྨན་ཤ་ཆེན་གྱི། །རིལ་
བུའང་ཡང་ན་སྟག་ཤ་བ། །མིང་ཆེན་ནག་པོ་ལྷོག་དུག་དང༌། །གླ་རྩི་ལྡོང་རོས་ཤིང་ཀུན་
དང་། །གུ་གུལ་ཤུ་དག་དྲི་ཆུ་ཡིས། །སྦྱོང་བའམ་ཡང་ན་བྱ་རྒོད་སྤོས། །མུ་ཟི་ཟངས་རྩི་གླ་སྲན་
དང་། །ཤིང་ཚ་ཡུང་བ་རུ་རྟ་དང༌། །ཤ་ཆེན་པྲི་ཡངྐུ་རྣམས་བཏང༌། །གཉན་སོད་ནས་ནི་གླ་རྩི་
ནི། །བཏབ་པའི་གཉན་སྦྱོང་ཚུལ་བཞིན་བྱ། །ཆ་ལག་ལས་སོ།།
རྩ་དཀར་སྨན་གྱི་སྦྱོར་བ་ནི། རྩ་དཀར་ནང་རྩར་བབ་ན་རྡོ་སྦྱོར་ཕན། །སྦལ་རྒྱབ་མདུང་
རྩེ་གངས་ཐིགས་མཚལ་ཅོང་ཞི། །མུ་ཏིག་ཨ་བ་རྡོ་རྒྱུས་མཉམ། །ས་འཛིན་བཟང་དྲུག་ཤིང་
མངར་དོམ་མཁྲིས་སོགས། །མཁྲིས་སྣ་བཏབ་པ་གར་ཆང་དག་གིས་དབུལ། །ནང་རྩར་བབ་
པའི་ནད་ལ་མཆོག་ཏུ་ཕན། །བཟང་དྲུག་ཐུན་རེ་ཤིང་མངར་ཐུན་གཉིས་དང༌། །གཙང་མའི་
བྱང་སེམས་དཀར་དམར་ནེ་ཙོའི་ཀླད། །ཐུན་ཕྱེད་དེ་དག་ཀུན་མཉམ་ཅོག་ལ་མ། །དེ་ཀུན་
དང་མཉམ་ཉ་ཕྱིས་སྦྱར་བ་དེ། །གྲང་ན་མྱོས་ཁུ་ཚ་ན་སྟབ་སེང་ནི། །ཆུར་བགྲུངས་ཀྱིས་ཕུལ་
རྩ་ནད་ཀུན་ལ་ཕན། །འདི་ལ་བྱང་ལུགས་འཕྲུལ་གྱི་སྡེར་མོ་ཟེར། །རྩ་དཀར་དང་པོ་གསར་
པའི་དུས་དང་ནི། །ཀླུ་གཉན་ནད་བག་འཛེམས་ཕྱིར་སར་ཁྱུང་བཏང༌། །བསམ་འཕེལ་ནོར་
བུ་བྱུ་དམར་ཉེར་ལྔ་དང༌། །རྒྱུད་ཀྱི་མུ་ཏིག་ཉེར་ལྔ་ལ་སོགས་པ། །རིན་ཆེན་སྦྱོར་བ་འདི་ཡི་
གཉེན་པོར་བཟང་། །རྩ་སྦྱོང་འཇམ་པོས་དེད་པས་ནད་ཀུན་འབྱིན། །ནད་རླུང་གཅོག་ཕྱིར་རྩ་

གསུམ་པ། སྨན་སྦྱོར་ཟབ་མོ་འགའ་ཞིག་བཀོད་པ། 35
ཁ་ཕྱེ་ཙམ་གཏར། །ཐ་མར་མེས་བསྡམས་རྩ་གཉན་ལུམས་སྦྱོར་བྱ། །དེ་ཡིས་རྩ་དཀར་ནད་
ལས་གྲོལ་བར་འགྱུར།། ཤུབྷཾ། མངྒལཾ༎
མིད་པ་ཚ་འགག་ལ་ཕན་སྦྱོར་སྡེ་ནི། ཁྱུང་ལྔའི་སྟེང་དུ་རེ་སྐོན་བ་ཤ་ཀ །ཙན་དན་དཀར་
དམར་གི་ཝཾ་སྐྱུ་རུ་ར། །རྒྱ་རུ་བསེ་རུ་སྦྱར་བས་བཅུ་གསུམ་འདིས། །མིད་པ་ཚ་ཞིང་འགག་
སྙམ་བྱེད་ལ་ཕན། །ཞེས་པ་གནམ་ཆོས་མི་འགྱུར་རྡོ་རྗེའི་ལུགས་སོ།།
ཐུར་སེལ་བདེ་རྒྱུའི་སྦྱོར་བ་ནི། །ཨུག་ཆོས་རྩ་བ་མེ་ཏོག་དང༌། །ལ་ཕུག་གཞོན་ནུ་བརྡར་
ལ་བསྐམ། །བུལ་ཏོག་ཕྱེན་པོ་ཆེ་ཡི་རྡོ། རྡོ་དྲི་ཆེན། །དུང་ཐལ་སྦྲུལ་ཤ་ཕྱེ་རིལ་བྱ། །དགོང་ཁ་རླུང་
དུས་ཆང་གིས་དབུལ། །རླུང་འགག་སྤྱི་སྨན་ངོ་མཚར་ཆེ། །འབྲི་གཅེས་ལས་སོ།།
ཡ་མའི་སྨན། གུར་གུམ་ཏིག་ཏ་བྱི་ཏང་མ་རུ་རྩེ། །གུ་གུལ་ཤུ་དག་གཡས་༡ གཡོན་༢ གང་
གཟེར་བཞིན། །མར་ཁུའམ་༡ཇ་༢ཡིས་རྟ་བྱས་ཕུལ་བ་ན། །སྨན་ཐུན་གསུམ་བཏང་ངེས་པར་
འཚོ་བ་ཡིན། །མཁྲིས་སྲིན་ཡ་མ་ནག་པོ་རྒྱལ་པོ་༡འདྲ། །ཁྲག་སྲིན་ཡ་མ་ནག་པོ་བཙུན་མོ་
༢འདྲ། །རླུང་སྲིན་ཡ་མ་དཀར་པོ་བློན་པོ་༣འདྲ། །དེ་གསུམ་རིམ་བཞིན་མཚོག་མ་ལྟག་པ་
དང༌། །རྣ་བའི་ལྗོན་ཤིང་ལ་གནས་རིགས་གསུམ་མོ།། གསེར་མདོག་བཅུ་གཅིག གསེར་མདོག་ལྔ་པ།
དར་མོའི་བཀའ་རྒྱ་ནས་བླང་སྐོར། རླུང་མགོ་འཁོར། སྙིང་འཆུས་སྟོད་གང༌། སྟོད་འཚང༌། མགོ་རླུང་། ཁྲག་རླུང་སྟོད་
འཁྲུགས་སོགས་སྨན། སྟོད་འཚང་། སྲོག་རླུང་མགོ་གཟེར། ཚ་མཁྲིས། མཁྲིས་པ་སྣོད་ལྟུང༌། མཁྲིས་པ་སྟོད་ཚ། གྲང་
མཁྲིས་སྨན་ཟབ་བཅས་སོ་གཅིག་པའོ།།
གསེར་མདོག་བཅུ་གཅིག་སྦྱོར་བ་ནི། །ཕག་བྲུན་ཨ་རུ་སེ་འབྲུ་བྲག་ཞུན་དང༌། །གླ་རྩི་
བོང་དཀར་གསེར་མེ་པར་པ་ཏ། །བྱི་ཏང་འཛིན་པ་སེ་བའི་མེ་ཏོག་རྣམས། །ཀ་ར་སྦྱར་བ་ཆུ་
སྐོལ་འཕུལ་ལ་བཏང༌། །གསེར་མདོག་བཅུ་གཅིག་སྦྱོར་བ་ཞེས་བྱ་འདིས། །མཁྲིས་སྲིན་དུག་
ཐབས་བད་མཁྲིས་མགོ་ནད་དང༌། །ཕོ་བ་རྒྱུ་མར་ཁྲག་མཁྲིས་ལྷུང་བ་དང་། །སྣོད་ཀྱི་མཁྲིས་
སྐྲན་མ་ཞུ་མིག་སེར་སེལ། །ཁྱད་པར་ཡ་མ་ཚ་བ་འཇོམས་པའི་མཆོག །ཀྵ་ཡ་མིག་སེར་ཀྵ་

36 གསོ་རིག་ཟིན་ཏིག་དང་གཅེས་བཏུས་ཕྱོགས་སྒྲིག
ཀ གཅེས་བཏུས་ཕན་བདེའི་བང་མཛོད།
ཡ་ནག་པོ་ལ། །འགྲོ་ཙམ་ཡིན་གྱི་ཐེ་ཚོམ་ཟ་མི་དགོས། །དོམ་མཁྲིས་གུར་གུམ་ཏིག་ཏ་ལ་
སོགས་ཀྱིས། །ནད་ཀྱི་སྐབས་དང་སྦྱོར་བ་རིགས་པས་དྲིས། །ཁོང་སྲིན་ཡ་མ་ནག་པོའི་རིགས་
རྣམས་ལ། །ཀ་ར་མི་བཏང་གུ་གུལ་ཕུར་ཁཎ་བསྡེབ། །གྲིས་དཀྲུགས་ལྟ་བུའི་རྒྱུ་མཁྲིས་གླང་
ཐབས་འཇོམས། །རང་གིས་ཉམས་མྱོང་ཡི་གེར་བཀོད་པའོ། །ཞེས་དཔེ་ཞིག་ན་འདུག་སུས་
མཛད་མ་གསལ།
གསེར་མདོག་སེ་འབྲུ་གསེར་གྱི་མེ་ཏོག་དང༌། །བྲག་ཞུན་ཕག་རིལ་ནུས་ལྡན་བསྲེག་
པའི་ཐལ། །སུམ་ཏིག་ཞད་ཙམ